La FACV premia l’Ajuntament de Sagunt pel seu suport a l’atletisme
04 de juny 2018

​ ![](/media/aolhugm3/01foto-gala-facv_cuerpo.jpg)  

El passat diumenge, 3 de juny, la Federació d’Atletisme de la Comunitat Valenciana va celebrar la Gala FACV, esdeveniment en el qual es reconeix els atletes, equips, entrenadors i jutges destacats de la temporada 2017-2018.

En este cas, la gala es va realitzar a l’Hotel Silken València, a la qual va ser convidat el regidor d’Esports de l’Ajuntament de Sagunt, Miguel Chover. Va ser l’edil qui va arreplegar el guardó atorgat a l’Ajuntament de Sagunt en reconeixement a la labor de suport cap a l’atletisme.

Amb esdeveniments com la celebració de la VIII Milla Urbana de Sagunt, després de deu anys, o l’11é Campionat d’Espanya de Milla Ruta i el 53 Campionat d’Espanya Màster Veterans, que tindran lloc a Sagunt en 2019, la localitat ha assolit un dels màxims reconeixements per part de la FACV. A més, en la gala també van ser premiats els atletes locals Laura Méndez i Abderramán El Khayami per haver vençut en el circuit autonòmic de cross.

*   [](http://www.facebook.com/sharer.php?u=https://aytosagunto.es/va/actualitat/la-facv-premia-l-ajuntament-de-sagunt-pel-seu-suport-a-l-atletisme/ "Facebook")
*   [](http://twitter.com/share?url=https://aytosagunto.es/va/actualitat/la-facv-premia-l-ajuntament-de-sagunt-pel-seu-suport-a-l-atletisme/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-facv-premia-l-ajuntament-de-sagunt-pel-seu-suport-a-l-atletisme/ "Linked In")
*   [](mailto:?body=https://aytosagunto.es/va/actualitat/la-facv-premia-l-ajuntament-de-sagunt-pel-seu-suport-a-l-atletisme/)